انا طالبه راحه رابعه تربيه وعايزه ابدا اعطي دروس مش محتاجه للفلوس بس محتاجه احس بذاتي واني نافعه للمجتمع...وعايزه ابقي مدرسه مميزه ويبقي عندي مهارة تدريس ...عشان الدروس في قريتنا كتيير جدااا يمكن المدرسين بقوا قد عدد الطلبه
هو الدروس مافيهاش إحساس بالذات ولا نفع للمجتمع زي ما حضرتك متصورة ، هي عبارة عن إعادة حشو أدمغة الأطفال بمجموعة من المعلومات اللي هما ما عرفوش يحشوا بيها دماغهم في المدرسة ، مافيش مانع من الشغل طبعًا ، بس ياريت تضيفي بعد تربوي وقيمي دايمًا للأطفال ، وما تسيبهمش جهلة دينيًا أو ساقطين تربويًا لأن المجتمع نادرًا ما بيربي دلوقتي ، لازم يكون ليكي أثر أكتر من كونك الآلة اللي بتدخلي المعلومة في دماغ الأولاد ، أثر تربوي وإيماني ، هو دا اللي هيخليكي نافعة فعلًا.